ອອສເຕຣເລຍ ທັບມ້າງ ການວາງແຜນ ກໍ່ການຮ້າຍ ແລະ ຈັບກຸມ 15 ຄົນ (ສະໄລດ໌/ວີດີໂອ)
ນາຍົກ Tony Abbot ກ່າວວ່າ ການບຸກເຂົ້າກວດຄົ້ນ ຕໍ່ຕ້ານພວກກໍ່ການຮ້າຍ ມີຂຶ້ນ ຫຼັງຈາກໄດ້ຮັບຂ່າວລັບ ຈາກບຸກຄົນສຳຄັນ ໃນກຸ່ມລັດອິສລາມ.
ນາຍົກລັດຖະມົນຕີອອສເຕຣເລຍ ທ່ານ Tony Abbot ກ່າວວ່າ ການບຸກເຂົ້າໄປກວດຄົ້ນ ຕໍ່ຕ້ານການກໍ່ການຮ້າຍຄັ້ງໃຫຍ່ ໃນວັນ ພະຫັດມື້ນີ້ໄດ້ມີຂຶ້ນ ຍ້ອນບຸກຄົນສຳຄັນຜູ້ນຶ່ງ ໃນກຸ່ມລັດອິສລາມ ໄດ້ສັ່ງໃຫ້ມີ ໃນອອສເຕຣເລຍນັ້ນ ນາຍົກລັດຖະມົນຕີ Tony Abbot ກ່າວວ່າ ຄຳສັ່ງນີ້ມາຈາກຄົນອອສເຕຣເລຍຄົນນຶ່ງ ທີ່ປາກົດວ່າ ເປັນສະມາຊິກຂັ້ນອາວຸໂສຂອງກຸ່ມຫົວຮຸນແຮງຈັດດັ່ງກ່າວທີ່ຄວບຄຸມພາກ ສ່ວນໃຫຍ່ໆຂອງຊີເຣຍແລະອີຣັກ ທ່ານ Abbot ກ່າວວ່າ ” ສື່ມວນຊົນອອສເຕຣເລຍ ກ່າວວ່າ ເອກະສານຕ່າງໆຂອງສານຈະເປີດເຜີຍໃຫ້ຊາບໃນ ວັນພະຫັດມື້ນີ້ວ່າພວກຫົວຮຸນແຮງໄດ້ວາງແຜນທີ່ຈະ ລັກພາໂຕຄົນອອສເຕຣເລຍເພື່ອຮຽກເອົ່າຄ່າໄຖ່ ໂດຍຈະຫໍ່ຜູ້ເຄາະຮ້າຍດ້ວຍທຸງຂອງກຸ່ມລັດອິສລາມ ແລະຕັດຫົວຜູ້ກ່ຽວ ທ່ານ Andrew Scipione ຫົວໜ້າຕຳຫລວດລັດ New South Wales ໄດ້ຢືນຢັນວ່າ ການໂຈມຕີກຳນົດຈະມີຂຶ້ນຕໍ່ເຈົ້າໜ້າທີ່  ຄົນນຶ່ງ ຢູ່ຕາມຖະໜົນ ການເຜີຍແບຂ່າວດັ່ງກ່າວມີຂຶ້ນ ຫຼັງຈາກພວກເຈົ້າໜ້າທີ່ຕຳຫຼວດອອສເຕຣເລຍປະມານ 800 ຄົນໄດ້ບຸກເຂົ້າໄປກວດຄົ້ນ ໃນຕອນເຊົ້າມືດມື້ນີ້ ໃນນະຄອນຊິດນີ ,Brisbane ແລະ Logan ໂດຍທຳການຈັບກຸມ 15 ຄົນ